“બેન થોડું જલ્દી કરોને!” “અડધો કલાકથી લાઈનમાં ઉભા છીએ. બહુ આકરી ગરમી છે આ વખતે!” “કહું છું બેન થોડો ઝપાટો મારો ને! લાઈન વધતી જાય છે!” એપ્રિલનાં છેલ્લા દિવસનો આકરો તડકો અને એમાં વળી ચૂંટણીની ગરમી! તમે સવારે સાત વાગ્યાના એકધારી ઝડપથી શક્ય એટલું નમ્ર રહીને તમારી કામગીરી કરી રહ્યા છો. “બે લેડીઝ અને એક જેન્ટ્સ"- બહાર લાંબી લાઈન જોઈને તમે મિકેનિકલી રુલ એનાઉન્સ કર્યો. “બેન, અમે ક્યારના લાઈનમાં ઉભા છે! અને..”- એક સહેજ વયસ્ક કાકા તમારી સામે ઉગ્રતાથી રજૂઆત કરવા ગયા પરંતુ જવાબમાં તમે આપેલું હુંફાળું સ્મિત જોઈને નરમ પણ પડી ગયા! “કાકા માટે ઠંડું પાણી લાવો! કાકા, તમે એકલા જ વોટ કરવા આવ્યા? કાકીને નથી લાવ્યા?” - તમે ફટાફટ હાથ ચલાવતા કાકાની સાથે સંવાદ ચલાવ્યો! “કાકી સવારમાં અહી આવીને લાઈનમાં ઉભા રહે તો ઘરે રસોઈ કોણ બનાવશે બેન?”- કાકા હવે થોડા રમુજમાં આવ્યા એમ લાગ્યું! “એજ તો સરકાર પણ કહે છે! મત આપવો પુરુષ અને મહિલા બંનેનો મૂળભૂત અધિકાર છે. પણ મહિલાઓને રસોઈ, ઘર અને બાળકો જેવા કારણોથી અગ્રીમતા આપવી. કાકા, સરકારનો નિયમ છે- મારા ખિસ્સામાંથી નથી કહેતી!” - તમે કાકાની મતદાર સ્લીપ હાથમાં લઇ, એમન…